Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 6542

2. Megjegyzés. – Mivel a válaszjeladó nem dolgozza fel a Comm-A sugárzású lekérdezés szabályozási mezejét, az UF mezőt követő 27 bit is a felhasználói adatok rendelkezésére áll. 3.1.2.6.11.2 Földi kezdeményezésű Comm-B 3.1.2.6.11.2.1 Comm-B adat szelektor, BDS. A 8-bites BDS kód határozza meg a regisztert, amelynek tartalmát a Comm-B válasz MB mezejében továbbítják. Ezt két, egyenként 4-bites csoportban fejezik ki: BDS1 (legjelentősebb 4 bit) és BDS2 (legkisebb jelentőségű 4 bit). Megjegyzés. – A válaszjeladó regiszter szétosztás a 10. Annex, III. kötet, I. rész, 5. Fejezet 5-24 táblázatban kerül ismertetésre. 3.1.2.6.11.2.2 BDS1 kód. A BDS1 kód az ellenőrzés vagy a Comm-A lekérdezés RR mezejében meghatározottaknak megfelelő. 3.1.2.6.11.2.3 BDS2 kód. A BDS2 kód az SD mező RRS almezejében (3.1.2.6.1.4.1 alpont) előírtaknak felel meg, amikor DI = 7. Ha nincs BDS2 kód meghatározva (azaz DI nem egyenlő 7), ez azt jelenti, hogy BDS2 = 0. 3.1.2.6.11.2.4 Protokoll. Ilyen kérés vétele esetén, a válaszadás MB mezőjének tartalmaznia kell a kért, földről történő kezdeményezésű Comm-B regiszter tartalmát. 3.1.2.6.11.3 Levegőből történő kezdeményezésű Comm-B. 3.1.2.6.11.3.1 Általános protokoll. A válaszjeladó közli egy levegőből történő kezdeményezésű Comm-B közlemény meglétét az 1-es kódnak a DR mezőbe való beillesztésével. Egy levegőből történő kezdeményezésű Comm-B közlemény kinyeréséhez a lekérdező egy Comm-B közlés válasz iránti igényt továbbít egy sorra következő lekérdezésben, RR egyenlő 16 segítségével, és ha DI egyenlő 7, RRS-nek egyenlőnek kell lenni 0-val. (3.1.2.6.11.3.2.1 és 3.1.2.6.11.3.3.1 pontok). Ennek a kérés kódnak a vétele a válaszjeladót egy levegőből történő kezdeményezésű Comm-B közlemény átvitelére készteti. Ha egy levegőből történő kezdeményezésű Comm-B közlemény továbbítására vonatkozó parancsot vesz, míg nincsen továbbításra váró közlemény, a válasz MB mezőben lévő összes ZÉRO-t tartalmazza. A közleményt szállító válasz továbbra is az 1-es kódot tartalmazza a DR mezőben. Miután egy Comm- B kizárást valósítanak meg, a közleményt törlik és az ehhez a közleményhez tartozó DR kódot azonnal eltávolítják. Ha egy másik levegőből történő kezdeményezésű Comm-B közlemény vár továbbításra, a válaszjeladó a DR kódot 1-re állítja, úgyhogy a válasz ennek a következő közleménynek a bejelentését tartalmazza. Megjegyzés. – A közlési és törlési protokoll biztosítja, hogy egy légi kezdeményezésű közlemény nem vész el a fedélzetre irányuló vagy fedélzetről leadott adattovábbítás meghibásodása miatt, amely a kézbesítési folyamat során fordul elő. 3.1.2.6.11.3.2 Kiegészítő protokoll a többhelyes levegőből történő kezdeményezésű Comm-B-hez. Megjegyzés. – Egy légi kezdeményezésű, továbbításra váró Comm-B közlemény bejelentését egy többhelyes foglalási állapot közlemény kísérheti az UM mezőben (3.1.2.6.5.3.2 alpont). Ajánlás. – Egy lekérdező ne kisérelje meg egy közlemény kinyerését, ha megállapította, hogy az nem a fenntartott hely. 3.1.2.6.11.3.2.1 Közlemény továbbítás. Egy lekérdező egy Comm-B helyfoglalást és egy légi kezdeményezésű Comm-B közlemény kinyerését egy ellenőrzési vagy Comm-A lekérdezés UF egyenlő 4, 5, 20 vagy 21 továbbításával kérheti, amely a következőket tartalmazza: RR = 16 DI = 1 IIS = kijelölt lekérdező azonosító MBS = 1 (Comm-B helyfoglalás kérés) Megjegyzés. – Egy Comm-B többhelyes helyfoglalási kérést normál módon egy Comm-B helyfoglalási állapot kérés kísér (RRS = 1). Ez azt idézi elő, hogy a fenntartott helyű lekérdező azonosítót a válasz UM mezejébe illesztik be. 3.1.2.6.11.3.2.1.1 Az erre a lekérdezésre reagáló protokoll eljárás a B-időzítő állapotától függ, amely azt jelzi, hogy a Comm-B helyfoglalás működik-e. Ez az időzítő TR másodpercig fut.

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes